Da vandhane og kogeplader er noget af det første, der bliver afmonteret i et køkken, kan du risikere at være uden traditionelle madlavningsmuligheder i noget tid og det kan blive dyrt og at bestille mad udefra hver aften. Det er for det første en god idé at flytte køleskabet – f.eks. ud i garagen – så du fortsat kan holde madvarer kølige.
Det er desuden en god idé at være forudseende og fylde fryseren med retter, der kan varmes i mikroovnen og evt. investere i en campingkogeplade. Opvasken kan klares i en balje vand på terrassen, hvis du ikke har en bryggersvask.